
[bookmark: _Hlk97810641][bookmark: _Hlk219452759]Απευθύνεται πρόσκληση για επιλογή εξερχόμενων φοιτητών/τριών για σπουδές μέσω των διμερών συμφωνιών Erasmus+ για το ακαδημαϊκό έτος 2026-2027 | [Μακροχρόνια κινητικότητα φοιτητών/τριών/τριών για σπουδές | Σχέδιο 2025-1-EL01-KA131-HED-000320553
 

Στην παρούσα πρόσκληση, παρατίθεται ο πίνακας με τα μέλη ΔΕΠ του Τμήματος Βιολογίας που συνεργάζονται με τα Πανεπιστήμια του εξωτερικού.
 [image: ][image: ]

Σημαντικές πληροφορίες 
· Η μετακίνηση των φοιτητών/φοιτητριών γίνεται μόνο μέσω των διμερών συμφωνιών του Τμήματος στο οποίο είναι εγγεγραμμένοι. 
· Ως ανώτατος αριθμός θέσεων φοιτητών/φοιτητριών για κάθε Τμήμα ορίζεται ο συνολικός αριθμός των θέσεων που αποτυπώνεται στις  διμερείς συμφωνίες του Τμήματος και θα πρέπει να τηρηθεί οπωσδήποτε ο ανώτατος αριθμός των θέσεων που προβλέπεται σε κάθε επιμέρους διμερή συμφωνία.
· Μπορούν να επιλεγούν φοιτητές/φοιτήτριες για μετακίνηση όχι μόνο για ένα εξάμηνο, αλλά και για ολόκληρο το ακαδημαϊκό έτος 2026-2027. Οι υποψήφιοι διδάκτορες μπορούν να συμμετάσχουν και για μικρότερο του εξαμήνου διάστημα με όριο ελάχιστης διάρκειας τους δύο μήνες. 
· Στις χώρες που συμμετέχουν στην Πρόσκληση συμπεριλαμβάνονται το Ηνωμένο Βασίλειο και η Ελβετία[footnoteRef:1]. [1:  Οι κινητικότητες προς Ηνωμένο Βασίλειο και Ελβετία χρηματοδοτούνται από το κονδύλι ΚΑ131 Διεθνής διάσταση.] 

· Οι φοιτητές/φοιτήτριες που έχουν ήδη επιλεγεί να συμμετάσχουν το ακαδημαϊκό έτος 2026-2027 σε πανεπιστήμιο του δικτύου CΙVIS μέσω της πρόσκλησης του Νοεμβρίου 2025, μπορούν να κάνουν αίτηση και μέσω της παρούσας πρόσκλησης, αλλά ΜΟΝΟ για διαφορετικό εξάμηνο από αυτό που έχουν ήδη επιλεγεί. 
· Εκτός της μηνιαίας επιχορήγησης, οι φοιτητές/φοιτήτριες λαμβάνουν επιχορήγηση και για τα έξοδα ταξιδίου με τη μορφή ενός εφάπαξ ποσού.
· Όλες οι μετακινήσεις θα πρέπει να έχουν ολοκληρωθεί έως τις 31/7/2027, σύμφωνα με τα έως τώρα δεδομένα. Τυχόν διάστημα μετά από αυτή την ημερομηνία δεν θα επιχορηγείται λόγω λήξης του έργου μέσω του οποίου δίνεται η χρηματοδότηση.
· Κάθε φοιτητής/φοιτήτρια μπορεί να μετακινηθεί για συνολική διάρκεια φυσικής παρουσίας έως 12 μήνες σε κάθε κύκλο σπουδών για τα 4ετή προγράμματα σπουδών (προπτυχιακό, μεταπτυχιακό, διδακτορικό), ανεξάρτητα του αριθμού και του είδους των κινητικοτήτων (σπουδές μακροχρόνια ή βραχυχρόνια κινητικότητα ή πρακτική άσκηση) και ως εκ τούτου φοιτητής που έχει ξανασυμμετάσχει μπορει να αιτηθεί και να επιλεγεί εκ νέου.

Παρακαλούνται οι ενδιαφερόμενες/ενδιαφερόμενοι φοιτήτριες/φοιτητές: 
1. Να διαβάσουν προσεκτικά την παρούσα πρόσκληση.
2. Να επισκεφθούν τις ιστοσελίδες των Πανεπιστημίων για τα οποία ενδιαφέρονται και να ενημερωθούν για τα προγράμματα σπουδών που προσφέρονται για τους φοιτητές Erasmus+, τη γλώσσα διδασκαλίας καθώς και τα υπόλοιπα πρακτικά θέματα που αφορούν την φοίτησή τους εκεί.
3. Nα επικοινωνήσουν με τις/τους υπεύθυνες/υπεύθυνους των διμερών συμφωνιών του Τμήματος Βιολογίας.
4. [bookmark: _Hlk65864024]Να υποβάλουν ηλεκτρονικά έως τις 10 Μαρτίου 2026  και ώρα 7μμ (19.00) τα απαιτούμενα δικαιολογητικά μέσω κεντρικού πρωτοκόλλου ΕΚΠΑ στο https://eprotocol.uoa.gr/cases/students/
με την επιλογή 16. Αίτηση συμμετοχής στο ERASMUS+  
ΠΡΟΣΟΧΗ!!! Θα αξιολογηθούν ΑΠΟΚΛΕΙΣΤΙΚΑ οι αιτήσεις που θα συνοδεύονται με πλήρη δικαιολογητικά.

ΠΡΟΓΡΑΜΜΑ ERASMUS+ Σπουδές
Η μετακίνηση των φοιτητών γίνεται μόνο μέσω των διμερών συμφωνιών του Τμήματος Βιολογίας, όπως ο επισυναπτόμενος πίνακας. 

Σύμφωνα με τις ισχύουσες διμερείς συμφωνίες για το ακαδ. έτος 2026-2027, επισυνάπτεται ο «Πίνακας Συνεργαζόμενων Πανεπιστημίων Erasmus+ 2026-2027» ανά Τμήμα, Υπεύθυνο Καθηγητή και Ίδρυμα Υποδοχής, στον οποίο αναγράφονται οι θέσεις, ο κύκλος σπουδών (1ος, 2ος, 3ος) και όλα τα επιμέρους στοιχεία που προβλέπονται σε κάθε διμερή συμφωνία, ώστε να ξεκινήσει η διαδικασία επιλογής εξερχόμενων φοιτητών για σπουδές. 

Στην παρούσα προκήρυξη, σε αντίθεση με τις προηγούμενες, δεν καθορίζεται συγκεκριμένος ανώτατος αριθμός υποτροφιών Erasmus+ που μπορεί να δοθεί ανά Τμήμα. Πρέπει όμως να τηρηθεί οπωσδήποτε ο ανώτατος αριθμός θέσεων και συνολικού αριθμού μηνών που προβλέπεται σε κάθε διμερή συμφωνία. 


Προϋποθέσεις συμμετοχής των φοιτητών στο πρόγραμμα Erasmus+ Σπουδές 
Δικαίωμα συμμετοχής/αίτησης στο πρόγραμμα έχουν οι φοιτητές που πληρούν τις ακόλουθες προϋποθέσεις:
· Οι προπτυχιακοί φοιτητές πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση. 
· Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits) για όσους θα φοιτήσουν για ένα εξάμηνο, ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
· Επίπεδο γλωσσομάθειας:
· Οι φοιτητές/φοιτήτριες πρέπει να έχουν επίπεδο γλωσσομάθειας τουλάχιστον Β2 στη γλώσσα διδασκαλίας των προσφερόμενων μαθημάτων του πανεπιστημίου υποδοχής για τους εισερχόμενους φοιτητές/φοιτήτριες Erasmus+ ή στη γλώσσα όπου θα πραγματοποιηθεί/εκπονηθεί μέρος πτυχιακής ή διπλωματικής εργασίας. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Φοιτητές/φοιτήτριες που δεν έχουν το αντίστοιχο δίπλωμα γλωσσομάθειας όταν υποβάλουν αίτηση συμμετοχής στο Τμήμα τους δεν είναι επιλέξιμοι. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ (βλέπε (ΑΠΟΔΕΙΞΗ ΓΛΩΣΣΟΜΑΘΕΙΑΣ). 
· Οι φοιτητές/φοιτήτριες των Τμημάτων ξένης γλώσσας και φιλολογίας που δεν κατέχουν δίπλωμα γλωσσομάθειας πρέπει να προσκομίσουν βεβαίωση επιπέδου τουλάχιστον Β2 από τον/την Πρόεδρο του Τμήματος. Μόνο οι μεταπτυχιακοί φοιτητές/φοιτήτριες των Τμημάτων ξένης γλώσσας και φιλολογίας δεν υποχρεούνται να προσκομίσουν τη βεβαίωση αυτή, εφόσον η γλώσσα των μαθήματων του Πανεπιστημίου υποδοχής είναι αυτή του πτυχίου τους. 
· Αν το Πανεπιστήμιο υποδοχής απαιτεί επίπεδο ανώτερο του Β2, ή συγκεκριμένο τίτλο γλωσσομάθειας, αυτά θα αποτελούν την προϋπόθεση επιλογής για το συγκεκριμένο Πανεπιστήμιο. Εάν απαιτεί επίπεδο κατώτερο του Β2, τότε ισχύει υποχρεωτικά ως προϋπόθεση επιλογής το οριζόμενο από το ΕΚΠΑ, Β2 επίπεδο γλωσσομάθειας.
· Ειδική επισήμανση για τους φοιτητές/φοιτήτριες που επιλέγουν  πανεπιστήμιο σε μια από τις χώρες, των οποίων οι γλώσσες είναι ευρέως ομιλούμενες (Γαλλία, Γερμανία, Αυστρία, Ιταλία και Ισπανία): 
Παρόλο που στον «Πίνακα Συνεργαζόμενων Πανεπιστημίων Erasmus+ 2026-2027», μπορεί να αναφέρονται ως γλώσσες διδασκαλίας και η αγγλική γλώσσα και η επίσημη γλώσσα της χώρας,  συνιστάται, οι φοιτητές/φοιτήτριες εκτός από τη γνώση της αγγλικής σε επίπεδο τουλάχιστον Β2, να γνωρίζουν σε ένα επιθυμητό επίπεδο και την επίσημη γλώσσα της χώρας. Αυτό θα παίξει καταλυτικό ρόλο στην αποφυγή προβλημάτων εύρεσης μαθημάτων από τους επιλεγμένους φοιτητές/φοιτήτριες!
· Κάθε φοιτητής μπορεί να μετακινηθεί για συνολική διάρκεια φυσικής παρουσίας έως 12 μήνες σε κάθε κύκλο σπουδών (προπτυχιακό, μεταπτυχιακό, διδακτορικό), ανεξάρτητα του αριθμού και του είδους των κινητικοτήτων (σπουδές μακροχρόνια ή βραχυχρόνια κινητικότητα ή πρακτική άσκηση). 

Επιχορήγηση Erasmus+ Σπουδές 
Οι συμμετέχοντες στο πρόγραμμα λαμβάνουν ένα βασικό μηνιαίο ποσό ανάλογα με τη χώρα υποδοχής και ένα εφάπαξ ποσό για την κάλυψη των δαπανών ταξιδίου. Επίσης, δίνεται επιπλέον χρηματοδότηση ανά μήνα για φοιτητές/φοιτήτριες με λιγότερες ευκαιρίες με βάση οικονομικά και κοινωνικά κριτήρια. Οι σχετικές πληροφορίες είναι αναρτημένες στην ιστοσελίδα του ΤΕΔΣ: https://www.interel.uoa.gr/erasmus/sm/epichorigisi26_27

Για την επιχορήγηση στήριξης για την ένταξη συμμετεχόντων με αναπηρία ή σοβαρό πρόβλημα υγείας, με βάση πραγματικές δαπάνες, οι πληροφορίες είναι αναρτημένες στην ιστοσελίδα του ΤΕΔΣ: https://www.interel.uoa.gr/erasmus/prosthetiepixorigisi

► Διαδικασία επιλογής των φοιτητών/φοιτητριών      
[bookmark: _Ref508355000][bookmark: _Ref411611848]Σύμφωνα με τις οδηγίες της Ευρωπαϊκής Επιτροπής, θα πρέπει να υπάρχει πλήρης διαφάνεια ως προς το σύστημα επιλογής φοιτητών/φοιτητριών. Για το λόγο αυτό έχει αποφασιστεί από την Επιτροπή Διεθνών Σχέσεων και Ευρωπαϊκών Εκπαιδευτικών Προγραμμάτων να γίνεται η προκήρυξη των θέσεων με ευρεία διαφάνεια και γνωστοποίηση των κριτηρίων επιλογής (υποχρεωτικά βασικά κριτήρια τα οποία έχει θεσπίσει η Επιτροπή, αλλά και πρόσθετα κριτήρια που μπορούν να ορίσουν τα Τμήματα και οι Ακαδημαϊκοί Υπεύθυνοι των διμερών συμφωνιών) και να υπάρχει κατάλογος όλων των αιτηθέντων φοιτητών/φοιτητριών ανά Τμήμα.  

Η διαδικασία που ακολουθείται για την επιλογή των φοιτητών/φοιτητριών με μοριοδότηση είναι  η ακόλουθη:

1. [bookmark: _Ref128485648]Ανάρτηση Προκήρυξης Τμήματος 
Με ευθύνη των αρμόδιων Επιτροπών/μελών ΔΕΠ και των διοικητικών που έχουν ορισθεί ως υπεύθυνοι για το πρόγραμμα Erasmus, συντάσσεται και αναρτάται η Προκήρυξη του Τμήματος, μέσω της οποίας ενημερώνονται οι ενδιαφερόμενοι φοιτητές/φοιτήτριες για τα συνεργαζόμενα Πανεπιστήμια, τις προβλεπόμενες θέσεις ανά  Ίδρυμα, τις ημερομηνίες υποβολής αιτήσεων και απαραιτήτως τα κριτήρια επιλογής και τη μοριοδότηση που λαμβάνει το κάθε κριτήριο.

Η Προκήρυξη κάθε Τμήματος πρέπει υποχρεωτικά να αναρτηθεί στην ιστοσελίδα του Τμήματος και αντίγραφό της να σταλεί στο Τμήμα Ευρωπαϊκών και Διεθνών Σχέσεων -ΤΕΔΣ
· Ως στοιχείο επικοινωνίας των υποψηφίων φοιτητών/φοιτητριών, δηλώνεται το ηλεκτρονικό τους ταχυδρομείο και το κινητό τους τηλέφωνο. Το ΤΕΔΣ συστήνει το ηλεκτρονικό ταχυδρομείο που δηλώνουν να είναι το ιδρυματικό, χωρίς όμως να είναι υποχρεωτικό. Τα δηλωθέντα στην αίτηση στοιχεία επικοινωνίας θα χρησιμοποιηθούν στην συνέχεια καθ’ όλη τη διάρκεια του προγράμματος Erasmus+.

1.  Κριτήρια επιλογής και μοριοδότηση
Υποχρεωτικά κριτήρια επιλογής 
Στη μοριοδότηση των φοιτητών/τριών πρέπει να λαμβάνονται υπόψη τα υποχρεωτικά κριτήρια που ακολουθούν κατά σειρά βαρύτητας:
Προπτυχιακοί φοιτητές/τριες
1. Μέσος όρος βαθμολογίας με βάση την αναλυτική βαθμολογία του φοιτητή μετά την τελευταία εξεταστική περίοδο έως τη στιγμή που κάνει αίτηση για μετακίνηση Erasmus+ (απαιτείται η υποβολή της αντίστοιχης βεβαίωσης από τη γραμματεία του Τμήματος όπου θα αναγράφονται εκτός από την αναλυτική βαθμολογία  και ο ΜΕΣΟΣ ΟΡΟΣ βαθμολογίας των  μαθημάτων ).
2. Επίπεδο γνώσης της γλώσσας διδασκαλίας στο Πανεπιστήμιο υποδοχής (Β2 ή ανώτερο).
Μεταπτυχιακοί φοιτητές/τριες
1. Βαθμός Πτυχίου
2. Μέσος όρος βαθμολογίας με βάση την αναλυτική βαθμολογία του φοιτητή μετά την τελευταία εξεταστική περίοδο (απαιτείται η υποβολή της αντίστοιχης βεβαίωσης από τη γραμματεία του Τμήματος όπου θα αναγράφονται εκτός από την αναλυτική βαθμολογία  και ο ΜΕΣΟΣ ΟΡΟΣ βαθμολογίας των  μαθημάτων ).
3. Επίπεδο γνώσης της γλώσσας διδασκαλίας στο Πανεπιστήμιο υποδοχής (Β2 ή ανώτερο).
Υποψήφιοι διδάκτορες
1. Βαθμός Πτυχίου
2. Βαθμός Μεταπτυχιακού Διπλώματος Ειδίκευσης
3. Επίπεδο γνώσης της γλώσσας διδασκαλίας στο Πανεπιστήμιο υποδοχής (Β2 ή ανώτερο).
Για την επιλογή υποψηφίων διδακτόρων είναι απαραίτητη και η αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

Επιπλέον/προαιρετικά κριτήρια 
Εκτός από τα παραπάνω υποχρεωτικά κριτήρια επιλογής, μοριοδοτούνται ακόμη η γνώση της επίσημης γλώσσας της χώρας υποδοχής καθώς και η συνέντευξη των υποψηφίων ενώπιον της Επιτροπής ERASMUS+. Η συνέντευξη των φοιτητριών/φοιτητών του τμήματος Βιολογίας θα πραγματοποιηθεί από τα μέλη της Επιτροπής Erasmus, τις ημέρες 13 και 16 Μαρτίου 2026, κατόπιν προσωπικής ειδοποίησης που θα λάβουν οι ενδιαφερόμενοι στο email που καταχώρησαν στην αίτησή τους.
Στο Τμήμα Βιολογίας, εκτός από τα παραπάνω υποχρεωτικά κριτήρια επιλογής, υπάρχουν επιπλέον κριτήρια τα οποία επισυνάπτονται στην προκήρυξη και αποτελούν αναπόσπαστο μέρος της. Επίσης, για το Τμήμα Βιολογίας ισχύουν τα εξής: 
· Οι φοιτητές δηλώνουν έως 2 επιλογές Πανεπιστημίων.
· Φοιτητές που έχουν ήδη μετακινηθεί με το πρόγραμμα Erasmus+ για σπουδές ή για πρακτική άσκηση είναι επιλέξιμοι να μετακινηθούν ξανά στο νέο πρόγραμμα Erasmus+, εφόσον το συνολικό διάστημα μετακίνησης δεν υπερβαίνει τους 12 μήνες (συνυπολογίζεται το παλιό και το νέο διάστημα) ανά κύκλο σπουδών, θα έχουν όμως χαμηλή προτεραιότητα κατά την επιλογή σε σχέση με τους φοιτητές που ζητούν μετακίνηση για πρώτη φορά. 
· Οι φοιτητές του Τμήματος με τόπο καταγωγής και μόνιμης κατοικίας τους τη χώρα στην οποία θέλουν να μεταβούν με το πρόγραμμα Erasmus+ θα έχουν χαμηλή προτεραιότητα κατά την επιλογή.

2. Επιλογή φοιτητών/τριών Erasmus+ και ανάρτηση αποτελεσμάτων
Η διαδικασία της τελικής επιλογής των φοιτητών/τριών γίνεται κεντρικά από το Τμήμα, μετά από συνεννόηση και συνεργασία όλων των ακαδημαϊκών υπευθύνων των διμερών συμφωνιών του Τμήματος, των υπευθύνων/μελών των Επιτροπών Erasmus+ και την διοικητική υποστήριξη των αρμοδίων υπαλλήλων για το Erasmus+ σε κάθε Γραμματεία.
i. Όλοι οι φοιτητές/φοιτήτριες που υπέβαλαν αίτηση και πληρούν τα κριτήρια επιλεξιμότητας, μοριοδοτούνται και κατατάσσονται στο αρχείο «Συγκεντρωτικός Πίνακας Επιλογής φοιτητών Erasmus+ Σπουδές 2026-2027» (συνημμένο 2). Πρώτα καταγράφονται με σειρά κατάταξης οι επιλεγμένοι φοιτητές, και ακολουθούν με σαφή διαχωρισμό (διαφορετικό χρώμα) οι υπόλοιποι/-ες που πληρούν τα κριτήρια επιλογής, ως επιλαχόντες.
Αυτό γίνεται ακόμα κι αν ο συνολικός αριθμός υπερβαίνει τις θέσεις ανά διμερή συμφωνία, έτσι ώστε, εάν υπάρξουν ακυρώσεις αμέσως μετά την ανάρτηση των τελικών πινάκων επιλογής, να μπορέσουν να καλυφθούν άμεσα όλες οι θέσεις. Επειδή συνήθως ο αριθμός των ακυρώσεων είναι μεγάλος, είναι σημαντικό να μπορούν να αναπληρωθούν οι κενές θέσεις από τους επιλαχόντες. Αν ο χρόνος δεν επαρκεί για μετακίνηση το χειμερινό εξάμηνο, η αναπλήρωση θα γίνει για το εαρινό εξάμηνο. 

ii. [bookmark: _Hlk188956609]Ο «Συγκεντρωτικός Πίνακας Επιλογής φοιτητών Erasmus+ Σπουδές 2026-2027» αποστέλλεται ηλεκτρονικά από τις Γραμματείες των Τμημάτων στο ηλεκτρονικό ταχυδρομείο του ΤΕΔΣ, erasmus@uoa.gr, ως συνημμένο αρχείο, έως την Παρασκευή 20 Μαρτίου 2026. 

iii. Το ΤΕΔΣ ελέγχει τους Συγκεντρωτικούς Πίνακες για το αν πληρούν τους όρους επιλεξιμότητας του προγράμματος και ενημερώνει τις Γραμματείες για την ανάρτησή του «Προσωρινού Συγκεντρωτικού Πίνακα Επιλογής φοιτητών Erasmus+ Σπουδές 2026-2027» στην ιστοσελίδα κάθε Τμήματος. 

iv. Κατά την ανάρτηση του Προσωρινού Συγκεντρωτικού Πίνακα θα πρέπει να αναγράφεται η δυνατότητα υποβολής ενστάσεων, η προθεσμία υποβολής ενστάσεων (5 ημέρες) και ο τρόπος  υποβολής τους  (π.χ. με συγκεκριμένο έγγραφο  που θα κατατεθεί στο Πρωτόκολλο του κάθε Τμήματος). Οποιαδήποτε εκπρόθεσμη ένσταση δεν θα εξετάζεται.

v. Μετά το πέρας των πέντε (5) ημερών, τον έλεγχο, και την αποδοχή ή απόρριψη των πιθανών ενστάσεων, αναρτάται στην ιστοσελίδα του κάθε Τμήματος ο τελικός «Συγκεντρωτικός Πίνακας Επιλογής φοιτητών Erasmus+ Σπουδές 2026-2027» και ενημερώνεται το ΤΕΔΣ.

Προσοχή: Στην ανάρτηση των Τελικών Πινάκων Επιλογής, οι επιλεγμένοι/-ες φοιτητές/φοιτήτριες θα πρέπει να καταγράφονται MONO με τον αριθμό μητρώου τους, χωρίς το  ονοματεπώνυμό τους, και χωρίς άλλα προσωπικά δεδομένα, όπως  τηλέφωνο, ηλεκτρονικό ταχυδρομείο κλπ).  

3. Ενημέρωση επιλεγμένων φοιτητών/τριών
Οι επιλεγμένοι/ες φοιτητές/φοιτήτριες ενημερώνονται από το ΤΕΔΣ, με αποστολή ηλεκτρονικoύ ταχυδρομείου, για την περαιτέρω διαδικασία που πρέπει να ακολουθήσουν. Το ηλεκτρονικό ταχυδρομείο στο οποίο θα αποσταλούν οι οδηγίες είναι εκείνο που έχουν δηλώσει κατά την υποβολή της αίτησής τους στο Τμήμα τους. 

Ενδεικτικά αναφέρονται κάποιες ενέργειες που θα πρέπει να γίνουν από τους/τις φοιτητές/φοιτήτριες μετά την επιλογή τους:  Υποβολή ηλεκτρονικής αίτησης και λοιπών δικαιολογητικών στην ηλεκτρονική πλατφόρμα του Τμήματος Ευρωπαϊκών και Διεθνών Σχέσεων (ΤΕΔΣ) του ΕΚΠΑ για τη συμμετοχή στο πρόγραμμα και λήψη της επιχορήγησης Erasmus+ εντός συγκεκριμένων ημερομηνιών που θα ανακοινωθούν, δημιουργία καρτέλας χρήστη στην πλατφόρμα resCom του ΕΛΚΕ/ΕΚΠΑ για την υποβολή της Σύμβασης επιχορήγησης κι άλλες ενέργειες που αφορούν την επιχορήγηση,  υποβολή αίτησης εγγραφής στα πανεπιστήμια υποδοχής, συμπλήρωση του Learning agreement, κ.λπ. 
 
4.  Ενημέρωση  των Πανεπιστημίων υποδοχής για τους επιλεχθέντες φοιτητές/φοιτήτριες και το εξάμηνο που θα φοιτήσουν (αποστολή nominations)
Μετά την ανάρτηση των Τελικών Συγκεντρωτικών Πινάκων Επιλογής, οι ακαδημαϊκοί υπεύθυνοι σε συνεργασία με τους υπεύθυνους για το Erasmus σε κάθε Γραμματεία ενημερώνουν τα Πανεπιστήμια uποδοχής (nomination) για τους επιλεχθέντες φοιτητές/φοιτήτριες που θα μετακινηθούν. H διαδικασία αυτή για τους φοιτητές/φοιτήτριες του χειμερινού εξαμήνου πρέπει να γίνει ΑΜΕΣΑ. 
Ιδιαίτερη προσοχή πρέπει να δοθεί στην τήρηση του χρονοδιαγράμματος και της διαδικασίας του κάθε πανεπιστημίου υποδοχής για την υποβολή του nomination, καθώς υπάρχουν αρκετά Πανεπιστήμια που έχουν καταληκτική ημερομηνία υποβολής nomination για τους επιλεχθέντες φοιτητές/φοιτήτριες για το χειμερινό εξάμηνο τον Απρίλιο. Για τους επιλεχθέντες κατά το εαρινό εξάμηνο, τα περισσότερα πανεπιστήμια ορίζουν την υποβολή nomination το φθινόπωρο. Για τις πληροφορίες αυτές, μπορείτε να ανατρέξετε στις οδηγίες τις οποίες αποστέλλουν τα συνεργαζόμενα πανεπιστήμια και σας προωθούνται μέσω ηλεκτρονικού ταχυδρομείου από το ΤΕΔΣ, ή να επισκεφθείτε απευθείας τις  ιστοσελίδες των πανεπιστημίων υποδοχής για τη διαδικασία των nominations. 

Υπενθυμίζουμε ότι, αν τα nominations δεν γίνουν έγκαιρα, τα Πανεπιστήμια υποδοχής δε θα δέχονται στη συνέχεια τις αιτήσεις των φοιτητών/φοιτητριών για συμμετοχή στο πρόγραμμα, για τη στέγαση κ.λπ. 
 
Για οποιεσδήποτε σχετικές απορίες, μπορείτε να επικοινωνείτε με τον/την αρμόδιο υπάλληλο (του Τμήματός σας) από το Τμήμα Ευρωπαϊκών και Διεθνών Σχέσεων- ΤΕΔΣ: 
https://www.interel.uoa.gr/dpt_intern_eu/contact

Ακαδημαϊκή αναγνώριση του χρόνου σπουδών erasmus
Η πλήρης ακαδημαϊκή αναγνώριση της περιόδου σπουδών στο εξωτερικό είναι ο βασικός σκοπός του προγράμματος. To Learning Agreement (Συμφωνία Μάθησης) είναι μία σημαντική τριμερής συμφωνία που αφορά την αναγνώριση των σπουδών των φοιτητών Erasmus+ και υπογράφεται από τον φοιτητή και τους δύο ακαδημαϊκούς υπεύθυνους (καθηγητές) των δύο Πανεπιστημίων. Η αναγνώριση γίνεται μέσω της μεταφοράς και αντιστοίχισης των πιστωτικών μονάδων - ECTS credits - των μαθημάτων του Πανεπιστήμιου Υποδοχής με πιστωτικές μονάδες και μαθήματα του ΕΚΠΑ, εφόσον οι φοιτητές έχουν εξεταστεί επιτυχώς στα μαθήματα αυτά στο Πανεπιστήμιο Υποδοχής.  
Σε κάθε Τμήμα, ο ακαδημαϊκός υπεύθυνος της διμερούς συμφωνίας του προγράμματος Erasmus+ βάση της οποίας έχει επιλεγεί ο φοιτητής έχει την αρμοδιότητα:
1. της κατάρτισης, από κοινού με τον φοιτητή, προγράμματος σπουδών στο Πανεπιστήμιο υποδοχής, αντίστοιχο με το πρόγραμμα και τα μαθήματα του Τμήματος Βιολογίας του ΕΚΠΑ
2. της αναγνώρισης των μαθημάτων και της χορήγησης αντίστοιχων πιστωτικών μονάδων ECTS  με αυτές που θα αποκτήσει o φοιτητής στο Πανεπιστήμιο υποδοχής, αλλά και 
3. της αντιστοίχισης της βαθμολογίας που θα λάβει ο φοιτητής (βαθμολόγηση των αντίστοιχων μαθημάτων του Τμήματος).
Για πληροφορίες και διευκρινίσεις απευθύνεστε στη Γραμματεία του Τμήματος Βιολογίας secr@biol.uoa.gr : 
E. Aθανασιάδη τηλ. 210 727 4658
Σ. Ευδοκιμίδου τηλ. 210 727 4060



Τμήμα Βιολογίας – εξερχόμενοι φοιτητές Erasmus 2026-2027
Οι φοιτητές δηλώνουν έως 2 επιλογές Πανεπιστημίων Erasmus 

 
Κριτήρια Επιλογής – Δικαιολογητικά

Τυπικά απαραίτητα κριτήρια
1. Γνώση γλώσσας διδασκαλίας (Αγγλικά, Γαλλικά, Ισπανικά, Ιταλικά, Γερμανικά) - ελάχιστο Β2
Κριτήρια τελικής επιλογής (μέσω αθροίσματος μονάδων)
1. Επίπεδο γλώσσας της χώρας
a. Β2					1,0
b. C1					1,5
c. C2					2,0
	
2. Εάν τα αγγλικά επιλεχτούν ως γλώσσα διδασκαλίας στα Πανεπιστήμια που είναι η αγγλική 2η γλώσσα διδασκαλίας
a.	Β2					0,8
b.	C1					1,1
c.	C2					1,4

3. Μ.Ο. αναλυτικής βαθμολογίας
a. > 8,5					1,4
b. 7,5-8,5				              1,2
c. 6,5-7,49				1,0
d. 5,0-6,49				0,8
e. -----					0,0

4. Αριθμός ECTS  - τουλάχιστον  30 / έτος σπουδών  	0,2
5. Γνώση 2ης γλώσσας (>Β1)  				0,2
6. Ενεργή Συμμετοχή σε συνέδρια 			0,1
7. Πρακτική άσκηση-Κινητικότητα 		          	0,1
8. H/Y με δίπλωμα					0,1

9. Προηγούμενη μετακίνηση με Erasmus	                            -0,5
10. Χώρα καταγωγής				             -0,5	             
			 	             
11. Διανομή φοιτητών σε όσο το δυνατόν περισσότερα Πανεπιστήμια

Τα δικαιολογητικά υποβάλονται ηλεκτρονικά έως 10 Μαρτίου 2026 μέσω του κεντρικού πρωτοκόλλου ΕΚΠΑ στο https://eprotocol.uoa.gr/cases/students/ 
με την επιλογή 16. Αίτηση συμμετοχής στο ERASMUS+
[bookmark: _Hlk128751251]Η συνέντευξη των φοιτητριών/φοιτητών που επίσης μοριοδοτείται, θα πραγματοποιηθεί από τα μέλη της Επιτροπής Erasmus, κατόπιν προσωπικής ειδοποίησης που θα λάβουν οι ενδιαφερόμενοι στο email που καταχώρησαν στην αίτησή τους (13 και 16 Μαρτίου 2026).
Δικαιολογητικά:
1. Βιογραφικό Σημείωμα
2. Αναλυτική Βαθμολογία από τη Γραμματεία του Τμήματος όπου θα αναγράφεται και ο μέσος όρος (Μ.Ο.)
3. Πτυχία ξένων γλωσσών 
4. και η ΑΙΤΗΣΗ που παρατίθεται, την οποία θα επισυνάψετε στο πεδίο Λοιπά στο eprotocol  (βλ. παρακάτω)

Η Επιτροπή Erasmus

Ιωάννα – Αικατερίνη Αγγελή, Επίκουρη Καθηγήτρια
Χαράλαμπος Αλεξόπουλος, Επίκουρος Καθηγητής
Ερμίντα Τσούκο, Επίκουρη Καθηγήτρια











































Σπουδές ERASMUS+ 2026-2027
ΤΜΗΜΑ ΒΙΟΛΟΓΙΑΣ ΑΙΤΗΣΗ ΥΠΟΨΗΦΙΟΤΗΤΑΣ 


	ΠΡΟΣΩΠΙΚΑ ΣΤΟΙΧΕΙΑ
	

	· Επώνυμο:
	· Ονοματεπώνυμο πατέρα:

	· Όνομα:
	· Ονοματεπώνυμο μητέρας:

	· Ημερομηνία γέννησης:
	· Υπηκοότητα: 

	· Τόπος γέννησης:

	· Τόπος μόνιμης κατοικίας:

	· Τηλέφωνο:

	· Κινητό:

	· E-mail:





	ΣΠΟΥΔΕΣ
	

	· Προπτυχιακός/ή Φοιτητής/τρια:
	
	

	· Μεταπτυχιακός/ή Φοιτητής/τρια:
	
	

	· Υποψήφιος/ια Διδάκτορας:
	
	· Επιβλέπων/ουσα Καθηγητής/τρια:

	· Εξάμηνο Σπουδών κατά το οποίο προτίθεστε να μετακινηθείτε: 

	· Έτος σπουδών:

	· Προηγούμενη Συμμετοχή στο Πρόγραμμα Erasmus+:
	Ναι    Όχι   
	από
	έως

	
	
	
	





	
ΓΝΩΣΗ ΞΕΝΩΝ ΓΛΩΣΣΩΝ
	
	
	
	
	

	
	Άριστη
C2
	Μητρική
	Πολύ Καλή C1
	Καλή B2
	Μέτρια B1
	Βασική
A1-2

	Αγγλικά:
	
	
	
	
	
	

	Γαλλικά:
	
	
	
	
	
	

	Γερμανικά:
	
	
	
	
	
	

	Άλλη: ………………
	
	
	
	
	
	







	· Παρουσιάστε συνοπτικά τα κίνητρα / λόγους συμμετοχής σας στο πρόγραμμα:



	
	
	
	
	
	
	
Επιθυμώ να πραγματοποιήσω μία περίοδο σπουδών μου στο πλαίσιο του Προγράμματος Erasmus+ για την ανώτατη εκπαίδευση σε ένα από τα παρακάτω Πανεπιστήμια με σειρά προτεραιότητας:

	ΟΝΟΜΑ ΚΑΙ ΚΩΔΙΚΟΣ ΠΑΝΕΠΙΣΤΗΜΙΟΥ ΥΠΟΔΟΧΗΣ
(βλ. Πίνακα Διμερών Συμφωνιών για φοιτητές, π.χ. ΙΤΑΛΙΑ, Universita del Salento, I LECCE , ΔΙΑΛΛΙΝΑΣ)
	Εξάμηνο κατά το οποίο επιθυμώ να μετακινηθώ (π.χ. χειμερινό 2026/2027)

	1.
	

	2.
	


    
                      Ημερομηνία: ………/………../2026

                            Ο/Η αιτών/ούσα

                     

                                                                                                                              (Υπογραφή)

Συνημμένα υποβάλλονται στο eprotocol τα απαιτούμενα ανά περίπτωση  (ενδεικτικά):
1.  Σύντομο Βιογραφικό σημείωμα 
2.  Aναλυτική Βαθμολογία με ΜΕΣΟ ΟΡΟ (Πιστοποιητικό Γραμματείας)                                                                          
3  Πιστοποιητικό γνώσης ξένης γλώσσας (όχι επικυρωμένο)

